“А сакрэт заключаецца ў тым, што Пасланне непасрэдна караніцца ў пасхальнай падзеі, у сэрцы таямніцы, да блізкага перажывання якой мы рыхтуемся, бачачы, такім чынам, усё святло і радасць, якія вынікаюць з смерці і ўваскрасення Хрыста. Хрыстус сапраўды ўваскрос. Гэта прыгожае прывітанне, якое мы выкарыстоўваем у Вялікадзень: Хрыстус уваскрос! Так робяць у многіх краінах. Напамін сабе: Хрыстус жывы і Ён сярод нас. Ён жыве і жыве ў кожным з нас. Менавіта таму Пётр заклікае нас цвёрда, каб мы аддавалі Яму пашану ў нашых сэрцах. Тут Пан пасяліўся ў момант нашага хросту, і з таго часу пастаянна абнаўляе нас і наша жыццё, напаўняючы нас сваёй любоўю і паўнатой свайго Духа”, - падзяліўся Пантыфік. І менавіта па гэтай прычыне апостал заклікае даць адказ кожнаму, хто патрабуе ад нас слова пра нашу надзею. А наша надзея, гэта не канцэпцыя, і не пачуццё, яна не звязана, напрыклад, з багаццем, заўважыў Францішак і патлумачыў: “Наша надзея – гэта Асоба, Пан Езус, Якога мы прызнаем жывым і прысутным у нас і ў нашых братах, таму што Хрыстус уваскрос”. Тут Папа ўзгадаў славянскія народы, якія ў велікодны перыяд, замест “дзень добры”, вітаюцца менавіта гэтымі словамі: “Хрыстус Уваскрос!”, і робяць гэта з радасцю.